ddrg/super_eurlex huggingface dataset:
9.

painottaa, että Turkin oikeusjärjestelmän uudistaminen on maan demokratian vakauttamisen ja modernisoinnin ennakkoedellytys ja että uudistuksen tuloksena on oltava nykyaikainen, toimiva, täysin riippumaton ja puolueeton oikeusjärjestelmä, jossa on turvattu jokaisen kansalaisen oikeus oikeudenmukaiseen oikeudenkäyntiin; panee tyytyväisenä merkille oikeuslaitoksen uudistamista koskevan kolmannen paketin, jolla parannetaan merkittävästi oikeuslaitoksen toimintaa ja perusoikeuksien suojaa; korostaa kuitenkin, että on erittäin tärkeää jatkaa uudistusprosessia käsittelemällä a) liian laajoja rikosten määritelmiä ja erityisesti sitä, mikä katsotaan rikoslaissa tai terrorismin torjuntalaissa terrorismiksi, koska Euroopan ihmisoikeustuomioistuimen oikeuskäytännön mukaan on tehtävä ehdottomasti selvä ero terrorismin tukemisen ja väkivaltaan lietsominen ja väkivallattomien ajatusten ilmaisemisen välillä, jotta ei loukata ilmaisunvapautta, kokoontumisvapautta, mukaan lukien opiskelijamielenosoitukset, ja yhdistymisvapautta, b) liian pitkiä tutkintavankeuksia, c) puolustusasianajajien oikeutta tutustua perusteellisesti syyteasiakirjoihin, d) ehtoja, joilla edistetään todisteiden laatua ja johdonmukaisuutta, ja e) erityistuomioistuinten roolin ja toimivallan tarkistamista; panee tässä yhteydessä tyytyväisenä merkille, että Turkin kansalliskokous hyväksyi neljännen uudistuspaketin, ja toivoo, että se pannaan pikaisesti täytäntöön;
—

ottaa huomioon elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (2),
19.

korostaa, että peruskoulussa sekä keskiasteen ja korkeamman asteen oppilaitoksissa on tarjottava erityisiä opintojenohjauskursseja, joiden tarkoituksena on tiedottaa nuorille sukupuolistereotypioiden kielteisistä vaikutuksista ja kannustaa heitä opiskelemaan ja työskentelemään aloille, joita on aiemmin pidetty ns. miesten tai naisten aloina; kehottaa tukemaan toimia, joilla pyritään vähentämään sukupuolistereotypioita lasten parissa;
H.

ottaa huomioon, että 18. joulukuuta 2012 pidätettiin Bahrain Centre for Human Rights -järjestön (BCHR) varapuheenjohtaja Sayed Yousif al-Muhafdha, joka on väsymättä kampanjoinut monien aktivistien, erityisesti BCHR:n puheenjohtajan Nabeel Rajabin ja Bahrainin opettajaliiton entisen varapuheenjohtajan Jalila al-Salman vapauttamisen puolesta, ja että häntä syytetään sosiaalisen median käyttämisestä valheellisten uutisten levittämiseen; ottaa huomioon, että hänen tapauksensa käsittelyä on lykätty 17. tammikuuta 2013 asti, että hän on edelleen vangittuna ja että jos hänet todetaan syylliseksi, hän voi saada jopa kahden vuoden vankeusrangaistuksen; ottaa huomioon, että Bahrainin viranomaiset ovat pidättäneet hänet useaan otteeseen osana häirintää ja pidätyksiä, joita Bahrainissa parhaillaan kohdistetaan ihmisoikeuksien puolustajiin;
G.

katsoo, että yritysten yhteiskuntavastuuta käsittelevän eurooppalaisen sidosryhmäfoorumin perustaminen, lukuisten kokeilu- ja tutkimushankkeiden toteuttaminen ja aiemman yritysliittoutuman (Alliance for Business) toiminta ovat yhdessä muodostaneet vankan pohjan unionin toiminnalle yritysten yhteiskuntavastuun alalla, ja toteaa, että tätä on jatkuvasti edistänyt arvokkaalla tavalla yritysten yhteiskuntavastuuta käsittelevien eurooppalaisten järjestöjen ”perhe”: CSR Europe, European Academy of Business in Society (EABIS), European Social Investment Forum (Eurosif) sekä European Coalition for Corporate Justice (ECCJ);
B.

ottaa huomioon, että Euroopan globalisaatiorahaston (EGR) toimialaa on laajennettu niin, että tukea on voinut 1. toukokuuta 2009 alkaen hakea myös työntekijöille, jotka on irtisanottu maailmanlaajuisen rahoitus- ja talouskriisin seurauksena;
4.

muistuttaa, että parlamentti on päättänyt asetuksen (EU) N:o 211/2011 11 artiklassa säädettyjen, menestyksekkäitä eurooppalaisia kansalaisaloitteita koskevien julkisten kuulemisten järjestämisen osalta, että vetoomusvaliokunta otetaan automaattisesti mukaan kaikkiin kuulemisiin asiasta vastaavan valiokunnan kanssa, jolla on asiaa koskeva lainsäädäntövalta; katsoo, että siten vahvistetaan vetoomusvaliokunnan tehtävä elimenä, jolla on suorien kansalaisyhteyksien alalla eniten kokemusta ja varmistetaan kaikkien menestyksekkäiden kansalaisaloitteiden yhtenäinen käsittely; kehottaa puheenjohtajakokousta hyväksymään valiokunnan toimivaltaa koskevan selvennyksen työjärjestyksen liitteessä VII olevaan XX kohtaan; painottaa samalla, että SEUT 227 artiklan mukaisen vetoomuksen ja kansalaisaloitteen välinen ero on tehtävä kansalaisille täysin selväksi;
J.

toteaa, että korkean teknologian teollisuutta, josta teräsala on esimerkkinä, on pidetty teknologisen osaamisen mallina ja että se on siksi säilytettävä toteuttamalla välittömiä toimia, jotta voidaan välttää tuotannon siirtyminen EU:n ulkopuolelle;
60.

korostaa, että on tärkeää valistaa internetin käyttäjiä siitä, miten palveluntarjoajat tai sosiaaliset verkostot käsittelevät heidän henkilötietojaan ja kolmansien osapuolten tietoja, sekä korjausvaihtoehdoista, joita heillä on käytössään, jos kyseiset tarjoajat ja heidän yhteistyökumppaninsa ovat keränneet heidän henkilötietojaan vastoin legitiimiä tarkoitusta ja jos tämä on tapahtunut käyttämällä kieltä ja muotoja, joita on muokattu käyttäjäprofiilin mukaan, ja katsoo, että alaikäisiin on kiinnitettävä erityishuomiota tässä asiassa; katsoo että digitaalisten palvelujen tarjoajilla on erityinen vastuu asiassa, ja vaatii, että nämä kertovat käyttäjille selkeästi ja ymmärrettävästi toimituspolitiikastaan;
2.

tuomitsee jyrkästi Gazan alueelta Israeliin tehdyt raketti-iskut ja katsoo, että Hamasin ja Gazan muiden aseistettujen ryhmien on lopetettava ne välittömästi; korostaa, että Israelilla on oikeus suojella väestöään tällaisilta iskuilta mutta niin tehdessään sen on toimittava oikeasuhteisesti ja varmistettava jatkuvasti siviilien suojelu; painottaa, että kaikkien osapuolten on noudatettava täydellisesti kansainvälistä humanitaarista oikeutta ja että iskujen tarkoitukselliselle kohdistamiselle viattomiin siviileihin ei ole mitään perustetta;
33.

katsoo, että tiettyjen julkisen kehitysavun muotojen ja budjettituen käytölle asetettujen ehtojen lisäksi toimijainstituutioiden on toimittava asianmukaisesti ja avunsaajamaiden parlamenttien, tilintarkastustuomioistuinten, kansalaisyhteiskunnan ja alue- ja paikallisviranomaisten on seurattava talousarvioita ja unionin on annettava takeet avun jatkuvuudesta ja ennustettavuudesta; on tyytyväinen, että neuvosto on ottanut nämä suositukset päätelmiinsä ja korostaa tarvetta jatkaa ja yleistää "vuosituhattavoitesopimusten" järjestelmää;
F.

ottaa huomioon, että pääministeri Hun Sen julkisti toukokuussa 2012 ohjeen, jolla keskeytetään uusien taloudellisten maankäyttöoikeuksien myöntäminen ja jossa vaaditaan jo voimaan saatettujen maankäyttöoikeuksien uudelleen tarkastelua; ottaa huomioon, että 12 uutta maankäyttöoikeutta on tästä huolimatta myönnetty, sillä ohjeessa oleva porsaanreikä mahdollistaa uusien maankäyttöoikeuksien myöntämisen, jos niitä koskevissa neuvotteluissa on jo edetty pitkälle tai jos niistä on jo periaatteellisella tasolla sovittu; toteaa, että voimaan saatettujen maankäyttöoikeuksien uudelleen tarkastelua ei ole tosiasiassa toteutettu eikä ongelmallisten tapausten peruuttamiseen ole myöskään ryhdytty;
A.

toteaa, että Venäjän federaatio on Euroopan neuvoston ja Etyjin täysjäsen ja näin ollen sitoutunut demokratian, oikeusvaltion ja ihmisoikeuksien kunnioittamisen periaatteisiin; toteaa, että koska viime kuukausina oikeusvaltioperiaatetta on rikottu vakavasti useita kertoja ja on hyväksytty rajoittavia lakeja, on yhä enemmän syytä olla huolissaan siitä, miten Venäjä noudattaa kansainvälisiä ja kansallisia velvoitteitaan;
F.

ottaa huomioon, että YK:n ihmisoikeuksien puolustajien erityisraportoija Margret Sekaggya totesi 25.–26. kesäkuuta 2012 pidetyssä naisten ihmisoikeuksien puolustajia käsittelevässä YK:n ihmisoikeusneuvoston vuotuisessa keskustelussa, että ihmisoikeuksia puolustaviin naisiin kohdistuneet loukkaukset ovat luonteeltaan sukupuoliperusteisia ja ulottuvat sukupuoleen perustuvasta solvaamisesta, seksuaaliseen hyväksikäyttöön ja raiskauksiin, että naisten katsotaan kyseenalaistavan yleisesti hyväksyttyjä sosiaalisia normeja, valtakulttuuria ja perinteitä tai uskonnollisia määräyksiä, minkä seurauksena he joutuivat leimatuiksi, ja että ihmisoikeuksia puolustaviin naisiin on kiinnitettävä erityistä huomiota, sillä näiden työssään kokema kärsimys on toisinaan ankarampaa kuin heidän miespuolisten kollegojensa;
B.

ottaa huomioon, että kuusi Iranin ahwaz-arabivähemmistöön kuuluvaa on tuomittavana toiminnasta tämän vähemmistön hyväksi ja että he ovat olleet lähes vuoden pidätettyinä ilman syytteitä; ottaa huomioon, että on perusteltua syytä pelätä, että he eivät saa oikeudenmukaista oikeudenkäyntiä ja että he joutuvat kidutettaviksi tai muulla tavalla kaltoin kohdelluiksi;
G.

ottaa huomioon, että presidentti Zuma on asettanut oikeudellisen tutkintalautakunnan tutkimaan surmia ja myös Etelä-Afrikan poliisin toimintaa tutkiva riippumaton IPID-virasto (Independent Police Investigative Directorate) on käynnistänyt niitä koskevan tutkinnan; toteaa myös, että on perustettu ministeriöiden välinen komitea, jonka tehtävänä on löytää kestävä ratkaisu nämä surmat aiheuttaneisiin ongelmiin;
24.

korostaa, että 70 prosenttia maailman köyhimmistä on naisia, jotka tekevät kaksi kolmasosaa kaikesta tehdystä työstä mutta omistavat alle yhden prosentin kaikesta varallisuudesta; toteaa, että naisilla ei ole yhtäläisiä mahdollisuuksia resurssien hallintaan, tekniikan käyttöön, palvelujen saantiin, maanomistukseen, luotto- ja vakuutusjärjestelmien ja päätöksentekovallan käyttöön, minkä vuoksi he ovat kohtuuttoman alttiina ilmastonmuutokselle ja sillä on heihin suhteettoman suuri vaikutus ja heillä on vähemmän mahdollisuuksia sopeutua siihen; korostaa, että 85 prosenttia ihmisistä, jotka menehtyvät ilmastosta johtuvien luonnonkatastrofien seurauksena, on naisia ja että 75 prosenttia ympäristöpakolaisista on naisia ja on myös todennäköisempää, että naiset joutuvat luonnonvaroista käytävien sotien sekä ilmastonmuutoksesta johtuvan väkivallan näkymättömiksi uhreiksi;
—

ottaa huomioon 16. elokuuta 2011 päivätyn komission yksiköiden, EU:n kansalaisten ja yritysten 20 suurinta sisämarkkinoiden toimintaa koskevaa huolenaihetta käsittelevän valmisteluasiakirjan "The Single Market through the lens of the people: A snapshot of citizens’ and businesses’ 20 main concerns" (SEC(2011)1003),
A.

ottaa huomioon, että Azerbaidžan osallistuu aktiivisesti Euroopan naapuruuspolitiikkaan ja itäiseen kumppanuuteen ja on sitoutunut kunnioittamaan demokratiaa, ihmisoikeuksia ja oikeusvaltion periaatetta, jotka ovat näiden kahden aloitteen keskeiset arvot; katsoo kuitenkin, että Azerbaidžanin ihmisoikeustilanne on huonontunut jatkuvasti viime vuosina huolimatta Euroopan naapuruuspolitiikkaa koskevaan toimintasuunnitelmaan sisältyvistä sitoumuksista ja kansalaisjärjestöjen ja riippumattomien tiedotusvälineiden painostusta ja pelottelua on lisätty, mikä on aiheuttanut laajalti pelkoa opposition ja ihmisoikeuksien puolustajien sekä nuorison ja sosiaalisen verkoston aktivistien keskuudessa ja johtanut toimittajien itsesensuuriin;
E.

ottaa huomioon, että Venäjän viranomaiset ovat yrittäneet saattaa huonoon valoon vaalitarkkailuun osallistuneita kansalaisjärjestöjä, erityisesti Golos-järjestöä, joka häädettiin Moskovassa sijaitsevasta keskustoimistostaan, johon on kohdistettu järjestön mainetta tahraava mediakampanja ja jonka aluetoimistoissa on tehty verotarkastuksia; ottaa huomioon, että myös riippumaton media on ollut vakavan paineen alaisena;
17.

kehottaa EIP:tä jälleen raportoimaan säännöllisesti saavuttamistaan tuloksista, mukaan luettuina kattavat tiedot lopullisista edunsaajista, yhteenvetoraportit sen sisäisten menettelyjen seurannasta ja täytäntöönpanosta sekä tiedot tavoitteiden saavuttamisesta; vaatii, että poikkeamiset tavoitteista on osoitettava ja selitettävä ja että on annettava yksityiskohtaiset tiedot poikkeamisista vastaavista henkilöistä; on huolissaan selvien vertailuarvojen ja hyödynnettyjen määrien puutteesta, jonka seurauksena lainojen tehokkuus on edelleen epäselvä;
56.

korostaa, että tutkimustoimia ja rahoitusta on pikaisesti lisättävä ilmaston kannalta tehokkaiden maatalouskäytäntöjen, vähemmän energiaa kuluttavien ja vähemmän saastuttavien maatalouden menetelmien sekä entistä tehokkaamman energiantuotannon kehittämiseksi ja valtavirtaistamiseksi; huomauttaa lisäksi, että vähän saastuttavia ja energiatehokkaita vaihtoehtoja on jo olemassa; katsoo, että tutkimus- ja kehittämistoiminta ovat tällä alalla oleellinen osa Euroopan strategisen energiateknologiasuunnitelman täysimääräistä täytäntöönpanoa ja että tämä edellyttää lisäinvestointeja; korostaa, että tässä yhteydessä on varmistettava, että tutkimustuloksia sovelletaan myös käytännössä yrityksissä; on tyytyväinen komission ehdotukseen laatia uusi tutkimuspuiteohjelma "Horisontti 2020";
—

ottaa huomioon komission kesäkuussa 2011 julkaiseman luonnoksen vahingonkorvauskanteita koskevaksi ohjausasiakirjaksi "Quantifying harm in actions for damages based on breaches of Article 101 or 102 of the Treaty on the Functioning of the European Union",
19.

on huolissaan makrotaloudellisesta epätasapainosta EU:ssa ja siitä, että monet jäsenvaltiot, erityisesti markkinapaineen alla olevat, ovat jäämässä tuottavuudessa muista jälkeen; korostaa talouspolitiikkojen tehostetun koordinoinnin ja rakenteellisten uudistusten merkitystä näiden ongelmien ratkaisemisessa riittävällä tavalla sekä alijäämän että ylijäämän maissa; on huolissaan siitä, että maailmantalouden kasvusta valtaosan odotetaan tulevan tulevina vuosina EU:n ulkopuolisista maista, minkä takia jäsenvaltioiden vientikapasiteettia on vahvistettava ja on tarjottava vakaa kehys suorille ulkomaisille investoinneille, jotka on tarkoitettu EU:n reaalitalouteen;
A.

toteaa, että edistys viimeksi kuluneiden kymmenen vuoden aikana YK:n turvallisuusneuvoston päätöslauselman 1325 hyväksymisen jälkeen on ollut vähäistä; ottaa huomioon, että eräiden maiden hallituksissa naisille on varattu kiintiö ja että naisten määrä edustuksellisissa instituutioissa on kasvanut; ottaa huomioon, että tietoisuus sukupuolisidonnaisista eroista selkkauksissa on lisääntynyt sitten päätöslauselman hyväksymisen mutta että kaikista ponnisteluista huolimatta naisten osuus rauhanneuvotteluissa on eräitä poikkeuksia lukuun ottamatta edelleen alle 10 prosenttia neuvotteluiden virallisista osallistujista; (9)
A.

ottaa huomioon, että YK:n arvioiden mukaan yli 5 000 ihmistä, joista yli 300 on lapsia, on tapettu, ja loukkaantuneita on paljon enemmän, yli 14 000 ihmisen kerrotaan joutuneen pidätetyiksi ja kymmenettuhannet ovat paenneet naapurivaltioihin tai joutuneet siirtymään Syyrian sisällä maaliskuun 2011 jälkeen raa'an sorron vuoksi, jota maan johto kohdistaa kansaansa; toteaa, että laajoista kansainvälisistä vastalauseista huolimatta Syyrian viranomaiset sekä asevoimat ja turvallisuusjoukot jatkavat edelleen ja lisäävät väkivaltaa käyttämättömiin siviileihin kohdistuvaa väkivaltaa ja räikeitä ihmisoikeusrikkomuksia; ottaa huomioon, että koko Syyrian alueella hallituksen johtamien joukkojen kerrotaan pitävän vallassaan kaupunkeja ja että kaupungeissa ei ole elintarvikkeita, lääkkeitä tai viestintävälineitä; ottaa huomioon, että monien syyrialaisten humanitaarinen tilanne on huonontunut väkivallan ja väestön siirtymisen vuoksi;
19.

on täysin vakuuttunut, että valmiuksien yhdistäminen ja yhteiskäyttö ovat muuttuneet vaihtoehdosta välttämättömyydeksi; tukee jäsenvaltioiden pyrkimyksiä määrittää lupaavimmat hankkeet osana prosessia, joka käynnistettiin Gentin ministerikokouksessa syyskuussa 2010 ja joka on marraskuussa 2010 julkistetun Saksan ja Ruotsin aloitteen mukainen, ja tunnustaa samalla, että yhdistäminen ja yhteiskäyttö eivät voi korvata valmiuksien todellista kehittämistä, vaan tehostaa ja parantaa sitä; panee merkille puolustusviraston ensimmäisten hankkeiden ryhmän, jota neuvosto kannatti 1. joulukuuta 2011; kehottaa jäsenvaltioita ja puolustusvirastoa esittämään yksityiskohtaisesti edistyksen konkreettisten tulosten saavuttamisessa ja kehottaa niitä määrittämään muita mahdollisuuksia viimeistään keväällä 2012; kehottaa jäsenvaltioita, erityisesti Weimarin kolmiota, mutta myös Weimar plus -kokoonpanoa, varmistamaan yhdistämisen ja yhteiskäytön onnistuminen toimimalla sen poliittisena moottorina;
5.

toistaa, että EU:lla on velvollisuus ruokkia kansalaisensa ja että EU:n maataloustuotannon jatkuminen on tässä avainasemassa; muistuttaa, että maatilojen tulot ovat vähentyneet EU:ssa tuotantokustannusten nousun ja hintojen vaihtelun myötä, mikä hankaloittaa mahdollisuuksia jatkaa tuotantoa; painottaa kustannuksia, joita Euroopan maataloustuottajille aiheutuu elintarvikkeiden turvallisuutta, ympäristöä, eläinten hyvinvointia ja työvoimaa koskevien maailman tiukimpien vaatimusten noudattamisesta; tähdentää, että maataloustuottajien on saatava korvauksia näistä lisäkustannuksista ja julkisten hyödykkeiden järjestämisestä yhteiskunnalle; painottaa, että EU:hun kolmansista maista tuotavien elintarvikkeiden on täytettävä samat tiukat vaatimukset, jotta Euroopan maataloustuottajien kilpailukyky ei heikentyisi;
—

ottaa huomioon 16. elokuuta 2011 päivätyn komission yksiköiden valmisteluasiakirjan aiheesta "The Single Market through the lens of the people: A snapshot of citizens’ and businesses’ 20 main concerns" (SEC(2011)1003),
19.

tähdentää, että ilmastonmuutos on maailmanlaajuinen ongelma, ja kehottaa komissiota pyrkimään saamaan Yhdysvalloilta pitkälle menevä sitoumus siitä, että tulevassa Durbanin konferenssissa edistytään, jotta voidaan sopia yksityiskohtaisesta valtuutuksesta kattavaa maailmanlaajuista ilmastosopimusta koskevien neuvottelujen loppuun saattamiseksi vuoteen 2015 mennessä; on tässä suhteessa huolissaan Yhdysvaltojen edustajainhuoneen äskettäin hyväksymästä lakialoitteesta n:o 2594, jossa vaaditaan kieltämään yhdysvaltalaisten lentoyhtiöiden osallistuminen EU:n päästökauppajärjestelmään; pyytää Yhdysvaltojen senaattia olemaan hyväksymättä tätä lakialoitetta ja pyytää käymään aiheesta rakentavaa vuoropuhelua;
—

ottaa huomioon FAO:n vapaaehtoisesti noudatettavan ohjeiston, joka koskee riittävän ravinnon saantia koskevan oikeuden asteittaisen toteuttamisen tukemista kansallisen elintarviketurvan yhteydessä (Voluntary Guidelines to support the progressive realization of the right to adeguate food in the context of national food security),
—

ottaa huomioon Palais-Royal Initiative -ryhmän 8. helmikuuta 2011 julkaiseman raportin "Reform of the Monetary System: a cooperative approach for the twenty-first century",
M.

ottaa huomioon, että Jemen on Lähi-idän köyhin valtio, jossa esiintyy laajalti aliravitsemusta, jonka öljyvarat ovat hupenemassa, jonka väestö on kasvussa, jonka keskushallinto on heikko, jolla on kasvava pula vedestä ja joka on investoinut hyvin vähän maan talouteen; ottaa huomioon, että on vakava huoli siitä, että Jemenin valtio hajoaa hauraan aselevon oltua voimassa helmikuusta lähtien pohjoisosan shia-kapinallisten ja etelässä toimivan separatistiliikkeen välillä, ja että raporttien mukaan monet al-Qaidan taistelijat käyttävät Jemeniä turvapaikkana,
L.

toteaa, että jäsenvaltioiden välillä on eroja naisyrittäjien määrissä; toteaa, että naiset harkitsevat miehiä harvemmin yrittäjyyttä kestävänä uravalintana ja että vaikka kymmenen viime vuoden aikana omaa pk-yritystään johtavien naisten määrä on lisääntynyt, Euroopan unionissa ainoastaan kymmenesosa naisista on yrittäjiä, kun taas miesten vastaava osuus on neljäsosa, toteaa, että noin 60 prosenttia kaikista yliopistotutkinnon suorittaneista on naisia mutta että heitä on työmarkkinoilla liian vähän kokopäivätyössä etenkin yritystoiminnan alalla; katsoo, että on tärkeää kannustaa naisia yritystoimintaan ja antaa heille siihen mahdollisuus, jotta voidaan vähentää nykyistä sukupuolten epätasa-arvoa,
4.

katsoo, että koheesiopolitiikka on yksi pitkän ajan investointeja koskevaa strategiaa sekä sosiaalista osallisuutta edistävän EU:n talouspolitiikan tukipilareista; katsoo, että koheesiopolitiikka varmistaa sen, että vähiten kehittyneet alueet ja epäsuotuisassa asemassa olevat ryhmät saavat tukea, mikä johtaa Euroopan unionin tasapainoiseen ja harmoniseen kehitykseen; toteaa, että eurooppalainen lisäarvo piilee siinä, että kaikki voivat hyötyä EU:n taloudellisesta menestyksestä; katsoo näin ollen, että koheesiopolitiikka on säilytettävä erillisenä politiikan alana ja että sille on myönnettävä riittävästi rahoitusta;
17.

korostaa, että kansalaisten on voitava toteuttaa tietosuojaoikeuksiaan ilmaiseksi; kehottaa yrityksiä pidättäytymään kaikista pyrkimyksistä lisätä tarpeettomia esteitä henkilötietojen saatavuudelle, korjaamiselle tai poistamiselle; painottaa, että rekisteröityjen on voitava jokaisessa vaiheessa saada tietää, mitä heitä koskevia tietoja on tallennettu ja kuka on ne tallentanut, milloin ja mitä tarkoitusta varten tiedot on tallennettu sekä kuinka pitkäksi ajaksi tiedot on tallennettu ja miten niitä käsitellään; painottaa, että rekisteröidyillä on oltava mahdollisuus saada oikaistua, poistettua ja suojattua tiedot yksinkertaisella tavalla ja että heille on ilmoitettava mahdollisesta tietojen väärinkäytöstä ja tietosuojaloukkauksista; edellyttää myös, että kyseiset tiedot on ilmoitettava asianomaisen henkilön pyynnöstä ja että ne on tuhottava viimeistään kyseisen henkilön pyynnöstä; korostaa, että rekisteröidyille on tiedotettava selkeästi tietosuojan tasosta kolmansissa maissa; korostaa, että oikeus tutustua tietoihin ei merkitse ainoastaan oikeutta tutustua kaikkiin käsiteltyihin henkilökohtaisiin tietoihin, mukaan luettuina tietojen alkuperä ja niiden vastaanottajat, vaan myös oikeutta saada ymmärrettävässä muodossa olevaa tietoa automaattiseen tietojen käsittelyyn liittyvästä johdonmukaisuudesta; painottaa, että tästä viimeksi mainitusta näkökohdasta tulee entistä tärkeämpi profiloinnin ja tiedonlouhinnan yhteydessä;